34β. ΝΟΜΟΘΕΤ. ΔΙΑΤΑΓΜΑ υπ’ αριθ. 3377 της 20/26 Σεπτ. 1955 (ΦΕΚ Α΄ 260) Περί μονιμοποιήσεως εκτάκτων τινών υπαλλήλων του Υπουργείου Εμπορικής Ναυτιλίας (Υ.Ε.Ν.) και αναγνωρίσεως χρόνου προϋπηρεσίας τούτων. Άρθρ.1.-1.Αι υπο του άρθρ. 2 του Β.Δ. 29.12.1953 «περί εφαρμογής του άρθρ. 1 του Ν.Δ. 2500/1953 επί του προσωπικού των Υπηρεσιών του Υπουργείου Εμπορικής Ναυτιλίας» καθοριζόμεναι δύο θέσεις μονίμων Γραμματέων επί βαθμοίς 11ω, 10ω, 9ω, 8ω, ή 7ω και επτά θέσεις μονίμων δακτυλογράφων Β΄ κατηγορίας, αυξάνονται αντιστοίχως εις 6 και 17. 2.Κατά το πρώτον έτος από της δημοσιεύσεως του παρόντος, αι κεναί θέσεις γραμματέων και δακτυλογράφων Β΄ κατηγορίας του Υπουργείου Εμπορικής Ναυτιλίας πληρούνται δι’ εντάξεως υπηρετούντων κατά την δημοσίευσιν του παρόντος εκτάκτων υπαλλήλων του αυτού Υπουργείου, εχόντων υπερτετραετή μέχρι της ημέρας ταύτης ευδόκιμον υπηρεσίαν δημοσίου υπαλλήλου, εφαρμοζομένων περαιτέρω κατ’ αναλογίαν των διατάξεων των παρ. 1 και 2 του άρθρ. 205 του Νόμ. 1811/1951 «περί Κώδικος καταστάσεως δημοσίων διοικητικών υπαλλήλων», ως συνεπληρώθησαν υπό του άρθρ. 3 του Ν.Δ. 2980/1954. 3.Από της ως άνω μονιμοποιήσεως καταργούνται αι οργανικαί θέσεις των μονιμοποιηθησομένων εκτάκτων υπαλλήλων του Υπουργείου. 4.Αι μόνιμοι δακτυλογράφοι του Υπουργείου Εμπορικής Ναυτιλίας δύνανται να προαχθώσι μέχρι του 6ου βαθμού, των οργανικών θέσεων εις τον βαθμόν τούτον, καθοριζομένων εις 4. Άρθρ.2.-1.Ο χρόνος καθ’ ον έκτακτοι υπάλληλοι του Υ.Ε.Ν. υπηρέτησαν πραγματικώς υπό οιανδήποτε ιδιότητα εις υπηρεσίας του Υπουργείου, αναγνωρίζεται ως χρόνος πραγματικής εμμίσθου υπηρεσίας εκτάκτου υπαλλήλου και λαμβάνεται υπ’  Σελ. 12(δ) Τεύχος 419-Σελ. 32 όψιν προς μονιμοποιήσίν των κατά την παρ. 2 του άρθρ. 1 του παρόντος δια την ένταξιν και διαβάθμισιν αυτών ως και δια την απόληψιν του επιδόματος ευδοκίμου παραμονής. 2.Εν περιπτώσει αδυναμίας εγγράφου αποδείξεως εξ επισήμων στοιχείων της κατά την προηγουμένην παράγραφον υπηρεσίας, αύτη αποδεικνύεται συμφώνως προς το άρθρ. 10 του Α.Ν. 2414/1940 «περί τροποποιήσεως και συμπληρώσεως των περί απονομής πολιτικών και στρατιωτικών συντάξεων διατάξεων». Άρθρ.3-Η υφισταμένη παρά τω Υ.Ε.Ν. θέσις επί συμβάσει διερμηνέως μεταφραστού, καθίσταται μόνιμος θέσις Β΄ κατηγορίας επί 5ω βαθμώ αυξανομένον των υφισταμένων οργανικών θέσεων εις τον βαθμόν τούτον κατά μίαν. Την θέσιν ταύτην καταλαμβάνει δι’ αποφάσεως του Υπουργού Εμπορικής Ναυτιλίας ο ήδη υπηρετών επί συμβάσει εις την θέσιν ταύτην υπάλληλος, εφ’ όσον κέκτηται απολυτήριον Γυμνασίου ή άλλης ισοτίμου Σχολής και είναι κάτοχος της Αγγλικής και Γαλλικής γλώσσης. 